Woods, McIlroy maak PGA-geskiedenis | Netwerk24
Woods, McIlroy maak PGA-geskiedenis
07 September 2018 09:51
Tiger Woods se spel met sy setstok was Donderdag uit die boonste rakke. Foto: Getty Images
Tiger Woods en Rory McIlroy het Donderdag geskiedenis gemaak deur die gesamentlike voortou op die BMW-kampioenskap in Pennsilvanië in die VSA te neem.
Die Amerikaner en Noord-Ier was nog nooit saam eerste op die telbord in die PGA-reeks nie totdat hulle albei tellings van 62, agt onder baansyfer, op die Aronimink-gholfbaan aangeteken het.
Hulle is een hou voor Xander Schauffele van die VSA.
Dit is Woods se laagste eersterondetelling in 20 jaar met sy ou Scotty Cameron-setstok waarmee hy meer as ’n dekade gelede 13 van sy 14 major-titels gewen het, wat die meeste van die praatwerk gedoen het.
“Ek het dit afgestof en gedurende die somer in die agtertuin by die huis daarmee rondgespeel. Dit het net nie voorheen reg gevoel nie, maar dit voel nou goed,” sê Woods.
? @TigerWoods brings back an old friend and turns up the ??
?? Co-leader @McIlroyRory's ??-??-??-??-??-??
?? @RickieFowler's strong return to the #FedExCup Playoffs ??
All in The Takeaway ?? pic.twitter.com/8lpsvCEQbl
McIlroy het gedreig om die kollig by Woods te steel. Die Noord-Ier het Donderdag tien voëltjies aangeteken, ses van hulle agtereenvolgens, en was op koers om sy ronde in 59 houe te voltooi. Maar agtereenvolgende brouhoue op die 16de en 17de putjie het sprake daarvan in die wiele gery.
Rory McIlroy deel die voortou met Woods. Foto: Getty Images
McIlroy het sy goeie vertoning aan sy verbetering met sy kortysters toegeskryf.
“Dit is iets waarmee ek die hele jaar al sukkel en dit het die laaste paar weke baie verbeter,” sê hy.
“Alles het vandag op alle silinders gevuur. Ek kon waarskynlik selfs beter gevaar het, maar dit is steeds ’n goeie ronde.”
This is the first time Tiger and Rory have both led after a round.
Thursday scores @BMWChamps:
1. @TigerWoods, -8
1. @McIlroyRory, -8
3. @XSchauffele, -7
4. @BillyHo_Golf, -6
4. @PeterUihlein, -6
4. @JustinThomas34, -6
4. Alex Noren, -6
Full leaderboard: https://t.co/vZk1d8dmgT pic.twitter.com/HxGi8QwDZq
Meer oor: Tiger Woods | Gholf | Pga | Rory Mcilroy